
Dialuna 11 September 2023 


Cuelyn Wever-Croes 


PROME MINISTER 


Prome Minister durante clausura di su discurso den Parlamento: 


“NOS COMPROMISO TA PA SIGUI TRAHA CU 
TUR NOS FORSA, PA PROGRESO Y BIENESTAR DI 
CADA CIUDADANO DI PAIS ARUBA” 


Na clausura di e reunion den 
Parlamento, Prome Minister Evelyn 
Wever-Croes a duna su discurso 
final elaborando riba e situacion 
actual di pais Aruba. El a splica 
cu apesar cu tin hopi division den 


pueblo, y den Parlamento, pa loke f 


ta e negosacionnan cu Hulanda, 
Gobierno lo sigui na mesa, mescos 


cu a haci semper, teniendo na cuenta | 


locual cu Parlamento ta indica. Tin 
un apertura na mesa, y Gobierno lo 
probecha di esaki cu un actitud di 
optimismo, fe y determinacion, cu e 
vision pa trece bienestar pa henter e 
comunidad di Aruba. 

Prome Minister a indica cu Aruba ta den pleno recuperacion. 
Ambos, economia y turismo a yega nivelnan di prome cu 


na unda nos lo mester yega. Tin hopi ciudadano ainda cu no ta 
experienciando e progreso y bienestar aki, y pesey Gobierno ta 
pandemia. Desempleo y inflacion a conoce un bahada comprometi cu cada ciudadano di e pais aki, pa sigui traha cu 
drastico, haciendo asina cu Aruba ta un pais mas sigur. “Nos tur forsa pa asina nan tambe por goza di e bienestar y progreso 
por mira e progreso y bienestar, aunke cu ainda nos no a yega aki, sin laga niun hende atras” Prome Minister a expresa. 

presente na e apertura di e afia academico di Universidad di 
Aruba. Prome Minister a splica cu den pasado su persona 
tabata parti di college curatoren na Universidad, na unda el a 
yuda duna forma na kico ta e vision di un pais chikito manera 
Aruba cu su propio universidad. Di eynan el a expresa di ta 
sumamente orguyoso di tur loke Universidad di Aruba a logra 
den e ultimo afianan. 


Minister di Ensefiansa, Endy Croes na e ocacion a duna un 


discurso felicitando cada studiante y a desea cada uno exito 


den e aña nan dilanti. 


"Mi kier a felicita universidad cu nan di 35 aniversario, y desea 
tur e studiantenan un afia academico hopi fructifero. Na tur 
esnan cu ta duna les, mi ta desea hopi pasenshi y sabiduria, 
den crea nos futuro profesionalnan pa Aruba. 


Tambe a haci entrega di un buki di 35 aniversario di Universidad 
di Aruba na S.E. Gobernador di Aruba, Sefior Alfonso 
Boekhoudt. E mainta a termina den un Exhibicion y Recepcion 
hopi ameno cu tur presente. 

Prome Minister Evelvn Wever-Croes: 
En conexion cu celebracion 70 ana Arubaanse Muziekschool 


PROME MINISTER TA GRADICI TUR ESNAN CU 
TA HACI POSIBEL PA E EXISTENCIA DI E SCOL 
V PACREA BON MUSICONAN NA ARUBA 

Prome Minister Evelyn Wever-Croes tawata presente na e 
celebracion di 70 afia di Stichting Arubaanse Muziekschool na 
unda el a duna un discurso gradiciendo tur esnan cu di un of 
otro forma ta haci posibel pa e existencia di e scol y pa crea 
bon musiconan na Aruba. 


Stichting Arubaanse Muziekschool a wordo funda na afia 1953 
despues cu e director di Cultureel Centrum Aruba (C.C.A.) di 
e tempo ey, Sr. Folkert Steenmeyer a haci un anuncio na un 
radio conoci na Hulanda cu e intento pa haya docentenan di 
musica bin Aruba pa duna les. Aki, un tal Sr. Arie Born, un 
docente di piano Hulandes a tuma e iniciativa aki di bin Aruba 
pa duna les di piano. Bao guia di Cultureel Centrum Aruba, a 
forma e scol di musica Arubano cu tabata resorta directamente 
bao di Cultureel Centrum. E tempo ey a nombra Sr. Born mes 
como director di e scol. Sr. Born a cuminsa duna les na 1951 
na su cas mes. 


For di comienso a cuminsa atrae fondonan pa paga e 
maestronan y a logra haya sosten financiero for di diferente 
compania entre otro Refeneria Lago Oil & Transport Company. 
Gobierno Insular di e tempo ey tambe tabata contribui cu loke 
tabata por. E fondonan aki a contribui cu lesnan tabata wordo 
ofreci den tur bario na Aruba y na cas di e studiante. 


Awor pa hopi afia caba e unico subsidio cu e scol ta ricibi 
ta di Gobierno. E subsidio aki, a pesar cu e ta cuantioso, no 
ta suficiente, y e diferencia ta wordo cubri cu entradanan di 
lesgeld. Esaki ta haci cu e scol ta financieramente solido. 


“Nos Gobierno, mescos cu Gobiernonan prome cu nos, a 
mira y ta mira e importancia den crea musiconan na y pa 
Aruba, e importancia di mantene nos tradicionnan musical, 
nos musica crioyo, y tambe pa nos tin musiconan pa crea otro 

tipo di musica pa nos Arubianonan. Gustonan ta varia, pero e 
musico cu ta wordo crea por cumpli cu tur. Nos mester di nos 
musiconan local. Musica ta bida, musica ta trece ALEGRIA', 
Prome Minister a expresa. 


Prome Minister a remarca cu e mes tambe ta bin di un famia 
musical y varios miembro di su famia a acudi na Arubaanse 
Muziekschool pa nan preparacion musical. Un familiar sigur 
hopi conoci na Aruba ta Hildward Croes (QEPD). Danki na e 
preparacion cu el a ricibi na e scol aki, cu e por a sigui su 
estudio musical den exterior. Y ta hopi nos por menciona cu ta 
ex-alumnonan di e scol aki cu a bira musiconan grandi. 


Varios docente actual y ex-docentenan, ta personanan cu a 
haya nan preparacion na Arubaanse Muziekschool. E ultimo 
director di e scol cu a laga un legado atras, Sr. Chucho Hoek 
den feliz memoria, tambe tawata un studiante na e scol di 
muscia. Y esaki ta e bunitesa di e scol. E ta crea personanan 
cu ta bin bek pa dedica nan arte na nos comunidad creando 
cancionnan nobo, aregla cancionnan pa nos cantantenan y pa 
gruponan musical. 

Continuacion PROME MINISTER TA GRADICI TUR ESNAN CU TA HACI POSIBEL.... 


'Como Gobierno, pero tambe como un viu di tera, mi ta hopi 
orguvoso di tur loke Muziekschool a logra pa Aruba, di tur 
cu ta cu Muziekschool ainda, y esnan cu den pasado tabata 
cu Muziekschool. Y sin lubida, tur otro cu a y ta coopera pa 
tene e scol aki na bida. E ta un esfuerso grandi locual boso ta 
haciendo, pasobra nos sa cu e no ta facil, pero e ta necesario 
si. Danki di curason', Prome Minsiter a expresa. 


Y na final di su discurso, Prome Minister a remarca: "Laga e 
scol aki ta un ehempel di con un solo persona ta pone un bala 
lora, y ta touch e curason di miles di ciudadano, y awe 70 aña 
despues ainda e bala ta lorando. Pues nunca perde speransa 
pa lansa bo idea... bo no sa nunca cuanto tin eyfo cu por yuda 
bo realisa esaki. 

Den nomber di gobierno di Aruba, mi ta felicita tur esnan 
responsabel pa e porvenir v bienestar di e scol v e stichting, 
hopi hopi mas afia di aniversario y sigui crea mas artista pa 
nos dushi Aruba”. 

MINISTER MADURO DI FINANSA A REUNI 


Dialuna 11 September 2023 


Xiomara Madsso 


MINISTER 


CU E COLEGIO DI CAFT PA DUNA UN BISTA 
RIBA E AVANSENAN CU TIN RIBA E MANEHO 
FINANCIERO DI ARUBA 


Recientemente Minister Maduro di Finansa 
hunto cu Minister President a reuni cu e 
Colegio di Supervision Financiero CAFT pa 
asina duna un bista riba e avansenan cu 
tin riba e maneho financiero di Aruba. Ta un 
reunion cu ta tuma luga regularmente pa 
asina e Colegio di CAFT por ta informa riba 
nivel di mandatario riba e trabounan cu ta 
wordo haci y decisionnan cu ta wordo tuma 
pa asina por mehora e maneho financiero di 
nos Pais. 


Topiconan trata cu CAFT 

Topiconan cu a wordo trata ta, entre otro, 
entrega di Presupuesto 2024 na tempo na 
Parlamento, ehecucion di Presupuesto 2023 [MA 
y hunto cune e raportahe financiero di cada MM 
kwartaal den URK, e retraso den Cuentanan 
Anual di Pais Aruba, cumplimento 'compliance' cu impuesto, e 
structura pa atende cu inversion publico, y a duna un bista di 
e negosacion cu Hulanda pa locual ta e refinanciamento di e 
debe haci pa surpasa e pandemia. 


Presupuesto na tempo y cu surplus 

Mester bisa cu CAFT mescos cu Raad van Advies tin elogio 
pa e hecho cu Gobierno a logra cumpli dos aña tras di otro 
pa entrega Presupuesto di Pais Aruba na ora segun nos 
Constitucion. Nan ta constata tambe cu e presupuestonan ta 
cumpli cu e normanan, pa cual ta importante cu lo tin un surplus 
di 1% cu ta necesario pa baha e presion di gasto di interes. 


Atencion pa gasto 

CAFT ta pidi atencion pa maneho di e otro gastonan tambe di 
gobernacion, pa cual Minister Maduro a informa cu hunto cu 
Banco Mundial ta preparando pa haci un 'Expenditure Review" 

den cual ehercicio financiero por haya un bista unda lo por corta 
gasto sin cu esaki ta afecta e operacion basico di gobernacion. 


Retraso den raportahe financiero ta wordo atendi 
Minister Maduro a amplia tambe riba e retonan cu a logra surpasa 
pa asina por produci e raportahenan financiero necesario pa 
CAFT por haci nan di control financiero. Despues di 10 afia di 
trabou continuo, luna pasa Departamento di Finansa ta logra 
haya nan certificado di e compania CapGemini cu ta sigura cu 
e trabounan pa 'update' e sistema automatisa di administracion 
financiero di Pais Aruba a keda completa. Esaki lo facilita e 
produccion di raportahe financiero v una bes keda cla cu e parti 
di capacidad humano, nos por sigura cu retrasonan den URK v 
Cuenta Anual lo pasa pa historia. Pa e ultimo aki a comparti cu 
CAFT un schema cu ta mustra con e retraso den Cuentanan 
Anual lo keda resolvi pa asina na september 2024 por entrega 
e Cuenta Anual di afia 2023 pareu cu e Presupuesto 2025, 
cerando asina e ciclo presupuestario di afia 2023. 

Continuacion MINISTER MADURO DI FINANSA A REUNI CU E COLEGIO DI CAFT.... 


DIMP cu hopi avanse 

Riba e tereno di compliance cu impuesto, Minister 
Maduro a splica, entre otro, di e adelanto cu tin 
na Departamento di Impuesto (DIMP) na unda 
despues di 40 afia ta logra 'haal in' e retraso | 
den atende cu 'aangifte loonbelasting.' Na e 
momentonan aki va ta pagando restitucion di 
afia 2022. Awo cu yudansa di TWO ta set up un 
team cu lo bav atende cu e cartanan di obheccion 
pa asina e retraso den 'bezwaar' tambe wordo 
resolvi a corto plaso. 


Structura pa atende cu inversion publico 

E topico di inversion publico a wordo trata cu 
CAFT den un reunion apart hunto cu Minister 
di Economia, e ehecutivonan di Departamento 
di Finansa y Departamento Economico cu ta 
trahando va pa 3 afia caba den un Comision cu 
ta evalua tur e peticionnan pa inversion publico. 
Inversionnan cu ta cumpli cu e criterianan stipula, 
ta haya prioridad pa wordo inclui den Presupuesto. 
Di e manera aki ta percura pa inversionnan por 
tuma luga na un manera structura. CAFT mescos 
cu CARTAC, cu ta e organisacion Caribense di 
IMF, ta elogia e hecho cu Gobierno di Aruba 
ta aplicando e sistema organisa aki di trata cu 
inversion, cual ta un novum den henter Caribe. 


Negosacion pa refinancia debe cu Hulanda 

Por ultimo Minister President a duna CAFT 
un bista riba e negosacion cu Hulanda riba e 
refinanciamento di e debe cu Aruba a acumula 
pa por a surpasa e pandemia. A indica cu e 
negosacion ta bav den bon ambiente v ta spera 
di pronto por tin claridad riba esaki. E mandatario 
a indica cu tur esten tur cos lo sigui manera 
custumber conforme e reglanan v normanan di e 
supervision financiero. 

MINISTER MADURO DI CULTURA A 
REPRESENTA GOBIERNO DI ARUBA NA E 
CELEBRACION DI DIA DI BONEIRO 

Dia 6 di september Minister Maduro di Cultura riba invitacion di 
Diputado encarga cu Cultura sr. James Kroon, tabata na Boneiro 
pa e celebracion di Dia di Boneiro. Minister Maduro tabata tin 
e placer di por a presencia un bunita Acto Protocolario sigui pa 
un recepcion pa duna danki na Boneiro su baluartenan cu a 
wordo honra como 'Suidadano di Honor.' Anochi e mandatario 
tabata presente pa celebra memev di e Pueblo di Boneiro nan 
dia special vena cu musica. 


E celebracion a cuminsa cu un bunita oracion v alabansa sigui 
pa discurso di Gezaghebber suplemente sr. Nolly Oleana y 
Diputado sr. James Kroon, v despues e programa tabata vena 
cu canto, musica y baile pa resalta e tema di e celebracion, 
'Hunto nos ta forma un Komunidad.' 


Pa Minister Maduro tabata bunita pa mira e reconocemento 
di e musico sr. Dwight Leoneta como 'Siudadano di Honor' di 
Boneiro pa su aporte grandi na musica na su isla natal Boneiro. 
Dwight ta residencia na Aruba y ta un musico cu ta aporta 
grandemente na diferente banda, festival v ta un genio den e 
genero musical di ritmo combina. 


Na e ocasion special aki pa e Pueblo di Boneiro, Aruba tabata 
representa pa Presidente di Parlamento, sr. Edgar Vrolijk v 
Minister Maduro di Cultura, cu a percura pa tur presente por 
a sinti e brasa di hermandad y e aprecio cu e Pueblo di Aruba 
semper tin pa e Pueblo di Boneiro. 


f TK `s! == 
Minister Maduro ta gradici Diputado sr. James Kroon pa e 
invitacion y ta felicita y gradici e Pueblo di Boneiro pa e bunita 
recepcion pa su persona na ocasion di e celebracion di Dia di 
Boneiro. 

Diasabra mainta Minister di Turismo y Salud Publico sr. Dangui 
Oduber tabata presente na Club Roy caminda a tuma lugar e 
kick off event di “Improving Lives Together”. Den e evento aki 
e mandatario a duna un discurso dirigi na tur e participantenan 
cu ta bay forma parti di e programa. 


E programa di “Improving Lives Together” ta un programa 
cu tin un duracion di 3 luna caminda tur e participantenan 
lo ricibi guia intenso di nutricionistanan y di entrenadornan 
(fisioterapistanan). Guia cu lo yuda e participantenan pa 
hiba un bida mas saludabel atraves di come saludabel y haci 
actividadnan fisico. Esaki lo conduci na mehora e calidad di 
bida di cada participante. 


Minister Oduber su maneho ta basa riba prevencion. Na afia 
2019 pa prome biaha Aruba a traha riba un Plan Nacional di 
prevencion di malesanan no transmisibel (NCD's). Esaki ta un 
plan cu a wordo traha enconhunto cu PAHO, Departamento di 
Salud Publicon y diferente stakeholders den e tereno di salud. 
E plan aki yama NCD National Multisectoral Action Plan pa 
afia 2020-2030. E plan aki ta hopi importante pa mantene e 
fondo di AZV sostenibel. Mas importante ta cu e plan aki lo 
percura pa aumenta e calidad di bida den nos poblacion. 


Aruba no ta un di e paisnan di mas saludabel, nos poblacion ta 
sufri grandemente di malesanan cronico. E malesa cu Aruba 
ta score nr 1 riba dje mundialmente ta diabetes. Malesanan 
cronico (NCDs) hopi biaha ta relata na nos estilo di bida, 

comemento insaludabel, inactividad fisico y otro habitonan 
manera huma y exceso di alcohol. Tur e indicatornan aki ta 
ocasiona diferente tipo di malesanan cronico. 


Minister Oduber su meta principal ta pa inverti y duna e atention 
necesario na actividadnan cu ta preveni pa nos hendenan bira 
malo y promove un mihor calidad di bida. Esaki ta programanan 
intervencion manera Healthy Lifestyle Center (HLC) cu a habri 
su porta na februari di e afia aki. Minister Oduber ta satisfecho 
den e prome 7 luna di HLC ya caba nan tin 117 persona 
cu a yega pa ricibi guia di nos profesionalnan. Guianan di 
nutricionistanan, terapistanan y tambe di entrenadornan, tur 
den cuadro pa cambia nan estilo di bida pa uno mas saludabel. 
E mandatario a gradici tur e profesionalnan di Healthy Lifetsyle 
Center y DVG, Club Roy. Danki tambe na tur e empleadonan 
di Club Roy cu lo duna guia na e participantenan. Tambe un 
agradeicimento na Fundacion Prevencion den Salud Aruba pa 
yuda cu e financiamento di e proyecto aki. 


Minister Dangui Oduber ta sumamente contento y orguyoso di 
por a duna e inicio di e programma "Improving Lives Together”. 
Finalmente e mandatario a felicita tur e participantenan pa e 
corahe cu nan a desplega y deseanan tur clase di exito durante 
nan trayectoria. Minister Oduber kier crea un movecion di 
prevencion pa inspira y motiva Aruba pa cuida nan salud, 
move, come saludabel y mehora nan calidad di bida. Hunto 
nos lo bai logra. 

E proyecto di veilige bario's ta un concepto caminda un di e 
pilarnan di e proyecto aki ta pa reactiva nos centronan di bario 
V percura pa mas actividad den e barionan. Pa logra esaki, 
Gobierno di Aruba a sera un acuerdo cu CEDE Aruba como 
tambe e centronan di bario pa aloca mas fondo y percura pa 
un restructuracion. 


Manera ta conocic, bou guia di CEDE Aruba, a tuma diferente 
personal den servicio pa asisti e centronan di bario. Dentro di 

poco e website pa tur e centronan di bario tambe lo keda cla y 
di e forma ey ta mas visibel kico tur ta ofrece den cada bario. 


Durante e actividad "ban caya" den Noord, caminda ful 
comunidad por a participa na diferente deporte y alabes haya 
informacion di e veld social y salubridad, a lansa e siguiente 
proyecto cu ta "Wega Ariba Wiel". 


A traves di un bus, "WAW mobiel", lo drenta den e barionan 
y ofrece muchanan y hobennan pa participa na actividadnan 
deportivo. E bus ta ful ekipa cu material di sport y esaki ta bou 
guia di instructornan di IBISA. 


E exito di e proyecto veilige bario's, caminda e afia aki 
ainda tin mucho mas provecto cu lo wordo lansa, cual ta e 
cooperacion y colaboracion entre e diferente Ministerionan, 
organisacionnan y centronan di bario. Di parti di Ministerio di 
Husticia y Asuntonan Social nos kier gradici y felicita CEDE 
Aruba, centronan di bario, IBISA y FCCA pa ehecucion di 
"Wega Ariba Wiel". 

Tres studiante di e Sector di Hospitalidad y Turismo a biaha pa eherce nan 
pasantia den exterior durante cuater (4) luna 

Diamars ultimo, Minister di Ensefiansa y Deporte Endv Croes 
hunto cu team di Colegio EPI: directora Ankie Danker, Sr. 
Andres Geerman cu ta forma parti di e directiva v coordinado 
di stage Sra. Eddelvn Dijkhoff, tabata presente na e sala di 
VIP di Aeropuerto Internacional Reina Beatrix pa despedi di 
tres (3) studiante di Colegio EPI cu ta bav den exterior pa 
eherce nan pasantia. Tambe presente na e ocasion aki tabata 
PR di Iberostar Sra. Ghislaine de Windt, kende a elabora 
riba e pasantia di e studiantenan di Colegio EPI den exterior. 
Sra. de Windt a expresa cu nan ta orguvoso di anuncia nan 
sponsorship pa e segundo grupo di studiante cu ta biaha na 
Iberostar Playa Paraiso na Riviera Maya, Mexico, pa eherce 
nan pasantia. E periodo di pasantia ta di 5 di september 2023 
te cu 13 di januari 2024. 


E di dos grupo aki lo haya diferente experencia den diferente 
posicion den “front of the house” di e hotel, entre otro, relacion 
publico, servicio pa guest y “Front Desk Reception”. Parti di e 
compromiso di Iberostar ta pa fomenta talento hoben di Aruba. 
Iberostar a brinda alohamento completo y sosten pa nos 
studiantenan durante e periodo di pasantia. Pa duna bek na e 
comunidad y inverti den e futuro lidernan di Aruba. Directora 


di Colega EPI Sra. Danker ta gradici Gobierno di Aruba y 
Iberostar pa haci esaki posibel. Unabes cu e studiantenan aki 
termina, nan tin trabou garantisa. Sra. Danker ta encurasha 
nos studiantenan pa studia na Colegio EPI, paso nan ta haya 
un oportunidad unico di eherce nan pasantia den exterior y 
desaroya nan mes. 


Banda di esaki, coordinado di pasantia di Colegio EPI Sra. 
Dijkhoff ta expresa cu ta agredecido na Iberostar pa duna e 
studiantenan oportunidad pa eherce nan pasantia den exterior 
y ta encurasha tur otro compania cu kier colabora cu Colegio 
EPI pa acerca nan pa hunto yuda engrandece Pais Aruba. 
Sr. Andres Geerman a indica cu Colegio EPI tin diferente 
programa, unda ta yuda e studiantenan desaroya y bira 
internacional. E studiantenan Ashley Frans, Chevry van der 
Linde y Eleni Dijkhoff a expresa cu nan ta hopi contento cu 
e oportunidad aki cu nan a haya pa eherce nan pasantia den 
exterior. Pa finalisa, Minister Endy Croes ta gradici Gobierno 
di Aruba, Colegio EPI y Iberostar cu a traha den colaboracion 
pa realisa e proyecto aki y ta desea tur tres (3) studiante hopi 
exito durante nan pasantia di cuater (4) luna na Iberostar Playa 
Paraiso na Riviera Maya, Mexico. 

MINISTER ENDV CROES TA FELICITA E 
COREDONAN CU PARTICIPA DEN E 43 


Diadomingo ultimo, den oranan tempran di mainta a tuma luga 
e di 43 edicion di Turibana Race. E careda a conta cu mas 
di 400 participante cu a core 10.5 K den e area di Noord v 
vecindario. E participantenan a participa den tres (3) diferente 
categoria; individual, duo of duo gubernamental. Minister 
Endv Croes tabata presente pa duna sosten v motivacion na e 
participantenan. Na final di e mainta, e mandatraio di Deporte a 
haci entrega di trofeo na e ganadonan den diferente categoria. 


Tabata reina un ambiente total banda di caminda unda cu 
famia-, colega- v amistadnan di e coredonan a bav duna 
apovo. Sr. Luuk Loo (41:11) v Sra. Lana Gobert (43:37) a sali 
e ganadonan absoluto di e 43 edicion di Turibana Race 2023. 
Pa finalisa, Minister Endv Croes ta felicita IBISA Aruba cu a 
organisa e gran evento deportivo aki. Tambe, ta gradici tur cu 
a contribui pa haci e careda aki uno exitoso. Ademas di esaki, 
e mandatario di Deporte ta aplaudi tur esnan cu a participa den 
Turibana Race 2023. Masha pabien na tur e ganadonan! Cu 
disciplina, deseo, dedicacion v determinacion ta logra. 

Pabien na e participante- v ganadonan di diferente categoria durante e 


campeonato di Copa Latino Americano BMX 2023 


Durante fin di siman, a tuma luga e campeonato internacional 
Copa Latino Americano BMX 2023 na e pista di BMX di 
Parke Curazon Jaburibari cu rond di 170 coredo di 11 pais, 
entre otro, Argentina, Aruba, Belgica, Brasil. Chile, Colombia, 
Curaçao, Ecuador, El Salvador, Mexico y Venezuela. Minister 
di Ensefiansa y Deporte Minister Endy Croes tabata presente 
hunto cu Aruba Wieler Bond y comision di BMX, kendenan ta 
organisado di e campeonato Copa Latino Americano BMX 2023. 
Tambe tabatin diferente presidente di federacion internacional 
presente, entre otro, Confederacion Latino Americana de BMX 
(COPAB), Union Cycliste Internationale (UCI), Confederación 
Panamericana de Ciclismo (COPACI). 


E bishitantenan internacional a expresa di ta hopi contento 
cu e pista nobo di BMX, cual ta cumpli cu e standardnan 
internacional. Un tremendo campeonato, unda cu a entrega 
diferente premio den diferente categoria. Minister Endy Croes 
ta felicita tur e participante- y ganadonan di e campeonato 
Copa Latino Americano BMX 2023. E careda aki tabata valido 
pa acumula puntuacion pa clasificacion pa Weganan Olimpico 
2024. E mandatario di Deporte ta gradici tur esnan cu a contribui 
pa realisa e proyecto aki, esta Ministerio di Deporte, Gabinete 
Wever - Croes Il, Fundacion Facilidadnan Deportivo (FFD), 
Lotto pa Deporte, N.V. Elmar, Quick Electrical N.V., Timeline 
Services, Aruba Wieler Bond (AWB), comision di BMX, ATA y 
e mayornan cu a traha hunto pa por a logra realisa e bunita 
proyecto aki pa nos hobennan. 


ORA BO IDENTIFICA UN 

PAIS, BO MESTER GARA ESAKI CU DOS MAN 

Den un conferencia di prensa, Minister di Energia Glenbert 
Croes a duna un splicacion, riba e impacto economico grandi 
cu e "partnership" entre Aruba y Acciona Energia, lo tin pa e 
economia di nos pais. Minister Croes a indica cu e MOU firma 
pa WEB, Utilities, RDA y ELMAR cu Acciona Energia pa realisa 
Aruba Hydrogen Valley, ta un paso grandi y positivo pa pais 
Aruba y cu Gobierno ta sumamente orguyoso di dje. Mester 
remarca cu e insinuacionnan eyfo cu e compania di Eagle LNG 
y Acciona Energia, cu un lo elimina e otro ta completamente 
falso. Nan lo co-existi cu otro, na unda comunidad di Aruba 
lo biba den un ambiente economico unda tur dos ta bay ta 
disponibel pa nos comunidad, economia y pa exportacion. 


Minister Croes a indica di ta contento cu Gobierno a logra yega 
na un acuerdo cu Acciona Energia cu ta e prome operador 
na mundo dedica exclusivamente na energia renobabel. Un 
compania grandi y renombra, cu tin mas di 45 mil empleado, un 
entrada di mas di 20 biyon Euro, y 29 afia di experiencia. Tambe, 
e compania tin un presencia global na mas di 10 diferente pais 


rond mundo, entre otro Merca, Canada, India, 
Chile, Portugal, y proximamente na Aruba. 
E acuerdo entre Aruba y Acciona Energia ta 
mustra cu nos ta comprometi cu decarbonisa. 


Aruba como isla den Caribe y cu un solo 
fuerte ta e pais ideal pa e proyecto di e Green 
Hydrogen Valley. E green hydrogen lo cumpli 
cu e normanan di EU y lo ta competitivo den 
costo, mirando cu Aruba ta den e top 5 paisnan 
na mundo ideal pa genera electricidad a base 
biento y solo. Tambe e ubicacion di e isla ta un 
bentaha, mirando cu e ta accesibel pa bende 
V produci e green hydrogen. E "business 
model" pa e green hyrdogen bira un otro pilar 
economico a base di exportacion, lo tin un 
impacto grandi pa pais Aruba. 


Minister Croes a indica cu e proyecto aki ta 
nobo pa Aruba, pero ta kere cu na momento 
cu un oportunidad wordo identifica pa bo pais, bo mester bras'e 
y realise'. Pesey mirando e oportunidad grandi aki, Aruba a 
busca conseheronan internacional pa guia nos den e direccion 
corecto pa por realisa e proyecto aki. 


E Aruba Hydrogen Valley lo bay genera empleo, y door di 
exportacion, e impacto ta bay ta hopi mas grandi cu loke nos 
economia local lo por consumi, e entradanan pa pais Aruba 
lo ta impactante, contribuvendo na un nivel di prosperidad 
mas grandi. Como pais chikito, Aruba lo produci gas natural y 
hidrogeno. 


"Mi ta acredita Prome Minister Evelyn Wever-Croes pa como 
Minister di Energia, pa a bin cu e National Energy Policy. Tambe 
mi ta admira e pasion di coleganan di coalicion riba e tema di 
hydrogeno. Y pami como Minister di Energia actualmente, e ta 
un honor di por ta e acelerador den haci e visionnan aki bira 
realidad" Minister Croes a expresa. 

3. Tareal: Duna bo cacho un nomber 
Tarea 2: Pinta un (of mas) cacho den cura 


original y creativo 

D. € pintura mester ta den color y mester ta pinta door diemucha mes 

6. t" abort aa a BAR à 
n M pirra pe n Orar jectad,na HBK San Vols ona e MFA mas cerca dho 

aunta da 4 di dkober 2023 Dierendag riba e pagina facebook d € 


L € ganadornandicadaklaslo wordo 
Gabinete Wever-Croes 


8. Lo tinunregalilo pa tur e ganadornan culo wordo entrega fin di oktober 


Bo cacho mester ta den cura u noriba caya 


E E gior por n fine espacio pae por move den su cura ymas ar Por ex 09 O 
Bo vacho odo dusbocacto meter inun Gasta of mester por bay ovini 


e esto aulas bebe y ourinda reso dead dis dina bo Cate 


curninda di cacho 
SE estero cacho maraun lana gubanchipabo tene pa por ori a hi 


mester piki su sushi sie pupu ora boso keiro 
¿aba bo mascota elder i bestia ora e ta birando malo, ora e mester hat ee se 
PIA Dar ra e mester opera, por ehempelpabo cachonohaya puppies p : 

Number di Telefon di Mayor: TT 

soc coco coco... n..oo 


Union ta e forsa di un ekipo, famia y 
nacion pa logra cada meta pa e 
bienestar humano. Ban sigui den 
positivismo pa engrandece nos pais. 


EA ANA DI UNION Y POSITIVISMO! 


